
D urant la darrera dècada del 
segle XIX, un grup d'artistes 
catalans de la generació post- 
modemista que aleshores tot just 
encetaven la seva carrera, lliga¬ 
ren els seus camins en el que 
hom coneix com La Colla del 
Safrà, dita així per una particu¬ 
laritat estètica clau -no pas Tú¬ 
nica- dels seus paisatges pictò¬ 
rics: la saturació de grocs i ocres 
a què sotmetien sovint les seves 
composicions. Aquest apel·latiu 
potser el va donar algun escèp¬ 
tic visitant a la Sala Setena de 
TExposició de Belles Arts i In¬ 
dústries Artístiques del 1896, 
batejant-la com a Saía dd Sajrà , tal com confirma Raimon 
Casellas des de La Veu de Catalunya el 1901, afegint que 
fou motiu de bromes i acudits que, paradoxalment, Vhan 
fet perviure. Tanmateix, Joaquim Mir ens diu que els deien 
aíxi pels seus paisatges dominats pels cadmis de les pos¬ 
tes de sol. Aquests joves no eren altres que Ricard Canals, 
Adrià Gual, Joaquim Mir, Isidre Nonell, Ramon Pichot, 
Joaquim Sunyer i Juli Vallmitjana, i en part els aplegà la 
intenció de defugir els cànons estètics que s’impartien des 
de l’Escola de Belles Arts de Barcelona (Llotja), al voltant 
de la qual coincidiren. Rebels i inconformistes, prengue¬ 
ren els seus estris i sortiren de les aules o dels tallers a pin¬ 


tar au plein air , recurs tècnic i 
d'actitud afavorit per Tlmpres- 
sionisme, moviment que va ar¬ 
relar en molts artistes de final 
del segle xix, des que pintors 
com Monet o Sisley van plasmar 
els valors sobre les seves teles 
independentment del seu mode¬ 
lat, passant aquells a ser colors i 
esdevenint les ombres tons amb 
igual força cromàtica. On podien 
satisfer-ho era a llocs on predo¬ 
minés sobretot laigua o també 
davant una atmosfera densa, pre¬ 
ferentment crepuscular, on la 
llum incidís de maneres diver¬ 
ses sobre els objectes. Tècnica¬ 
ment i estilísticament Taspiracíó a aquest verisme pictòric 
també implicà el rebuig de falses o forçades il·luminacions 
angulars, i l'abandonament d’alguns processos tècnics que 
entorpien la rapidesa de factura requerida -per traduir 
amb immediatesa les sensacions o els matisos presos de 
l'exterior natural- i la consolidació, per comoditat en el 
seu transport, del petit format* Els sa/rans, com veurem, 
afegiren a la seva base de treballar au plein air , una opció 
temàtica preferentment suburbial* 

L’academicisme generalitzat als estudis oficials de belles 
arts de fèpoca, dèiem, encara rígids en la seva pedagogia en 
tant que primaven la forma canònica per davant rexperièn- 



Joaquim Mir (1873-1940): Sol i ombra (1894). 
Oli. Barcelona, Museu d’Art Modern-MNÀC, 

Ramon Pichot (1871 -1925): Personatges a la pedrera de la Sagrada Família (cap al 1899), Oli. Madrid, col·lecció particular. 


cia canviant del subjecte, era el que els pintors de La Colla 
del Safrà no volien que desviés la potencial força del seu 
concepte artístic. Des de mitjan segle xix i fins al 1887, Llot¬ 
ja fou regida per diferents artistes de filiació natzarenista 
com Lorenzale, Milà i Fontanals o Manjarres, que condicio¬ 
naren la seva línia pedagògica cap a vies academicistes no 
exemptes, això sí, d’un prestigi i qualitat fora de dubtes. 
Antoni Caba, director de la institució des de l’any 1887, o 
Ramon Martí i Alsina des de la seva posició com a catedrà¬ 
tic -ambdós bandera del corrent realista-, no van poder fer 
gaire per defugir una inèrcia d'anys. Recordem també que 
['academicisme en l’art era, per als modernistes, un dels 
pilars a enderrocar dins el seu anhel progressista. Esmenta¬ 
des han estat les reticències de Caba davant els precoços 
indicis de modernitat exhibits pels alumnes Mir o Nonell. 
Hem d’assumir, però, aquesta lluita entre el vell i el nou 
dins el seu context. Caba era catedràtic de Composició i 
Color, fonaments pictòrics, entre d’altres, contra els quals 


«atemptaven» els pintors de La Colla del Safrà. El seu tren¬ 
cament factual amb Llotja es produí, però, des de dins, un 
cop aquests ja disposaven, si més no, de les valuoses eines 
tècniques i teòriques que l’escola els proporcionà, sumades 
al seu anterior bagatge, sovint encaminat a entrar a Llotja. 
Altres artistes, com Nicolau Raunch o Joaquim Torres-Gar- 
cía, sí que aprofitaren plenament els seus estudis a Llotja, 
per després consolidar també propostes moll personals i 
innovadores. En tot cas, calia un canvi de mentalitat artísti¬ 
ca, i justament el mateix Caba tindria un paper important 
en la projecció de la Colla pocs anys més tard. Joaquim Tor- 
res-Garcla, també alumne de Llotja per aquells anys, cons¬ 
tata a les seves memòries que al jovent artístic més inquiet 
de l’època els unia el fet de ser antiburgesos i un antiacade- 
micisme visceral. Així doncs, davant un panorama en què la 
presència dels grans noms capitalitzava el mercat de fan, i 
engolits per la inèrcia d’un sistema educatiu que no els satis¬ 
feia, van donar cos a un nou ferment del postmodernisme 


192 








LA COLLA DEL SAFRÀ I LES SEVES DERIVACIONS 


d’arrel impressionista inèdit fins aleshores a Catalunya -de 
fet, postimpressionisme- i que ja avançaren Ramon Casas i 
Santiago Rusinol des de París, generant no poques contro¬ 
vèrsies entre crítica i públic. La seva irrupció, ferma i deci¬ 
dida, a la Sala Parés i als certàmens oficials barcelonins fou 
una alenada d’aire renovador. L’obra de cadascun d’ells, 
alhora diversa i conjunta, en aquest moment de lúcid apre¬ 
nentatge, trencava radicalment amb la tradició -i no sols 
paisatgística-, tot obrint algunes portes a les posteriors pri¬ 
meres avantguardes i a d’altres corrents de começament del 
segle xx. 

L’estil de filiació impressionista de la Colla ve recolzat per 
una tradició paisatgista d’abast continental que es remunta¬ 
ria a Turner, als pintors de l’atmosfera com Boudin o Jong- 
kind, passaria per Monet i, més a prop seu, seguiria amb 
Darío de Regoyos. Sent poc probable que. la 
coneguessin de primera mà, si més no abans 
de visitar els museus parisencs, el filtre de 
Casas i Rusinol -sense el seu lirisme- i el 
cabdal pòsit paisatgista català del segle xix, 
són presents en els seus fonaments. Pintors 
com Joaquim Vayreda i l’Escola d’Olot eren 
un referent apreciat pels joves artistes de l’è¬ 
poca, com també Joan Roig Soler i Arcadi 
Mas i Fondevila, iniciadors a Catalunya de la 
pintura luminista, amb els seus paisatges a 
ple sol del tipus nord-africà de Fortuny, rea¬ 
litzats també au pltin air. El Nonel! prime¬ 
renc d’Arenys de Mar, o el Canals de Mallor¬ 
ca, com veurem, semblen en alguns aspectes 
èmuls seus. 

L’exemple de Ramon Casas, Santiago Rusi¬ 
nol, Andreu Solà i Vidal i Miquel Utrillo, en¬ 
tre d’altres, amb el seu impressionisme por¬ 
tat de Paris, fou el referent immediat a seguir. 

Al llarg de la segona meitat del segle xix, 

París va esdevenir l’epicentre artístic euro¬ 
peu, desplaçant també Roma com a destina¬ 
ció preferent dels nous talents i pensionats 
de les escoles, o dels qui fugien de les acadè¬ 
mies, Des d’institucions oficials com Llotja, 
però, també era freqüent, sobretot en pintu¬ 
ra, que s'aconsellés la destinació parisenca 
per als pensionats de cada curs. Emmira¬ 
llant-se en la primera generació modernista, 
els pintors de La Colla del Safrà cercaren 
nous motius d’inspiració a llocs més a l'abast 
i als quals tradicionalment ningú gosà d’a¬ 


costar-s’hi des d’una òptica artística, aprofitant-ne les pos¬ 
sibilitats estètiques que oferien i anant més enllà amb un 
naturalisme cru, contraposat al realisme impressionista 
moderat i elegant de Casas o Rusinol. Hem de recordar, 
però, que aquests, amb les seves melangioses i grises repre¬ 
sentacions del Montmartre parisenc, tampoc no foren gaire 
ben tractats ni per la crítica d’art decimonònica ni pel gran 
públic, més avesats a l’academicisme i el realisme del vuit- 
cents, en tota l’amplitud que aquests conceptes ho per¬ 
metin, més que no pas a la seva impressionisme que adop¬ 
taren. 

Mancats encara de la possibilitat d’anar a París, ja que 
la majoria d’ells provenien de famílies menestrals o petit- 
burgeses amb economies limitades -í també amb prejudi¬ 
cis «il·limitats» cap a la «bohèmia» dels seus fills- i que 

en certa manera els lligaven a seguir amb la tradició, sor¬ 
tiren als carrers de Barcelona i la seva rodalia -a l’hora que 
les seves obligacions els deixaven, generalment cap al 
tard- als inhòspits descampats i poblacions annexes de la 
Barcelona en expansió i en procés d’industrialització, a 
pintar el que veien, generalment motius suburbans poc 
complaents. La perifèria barcelonina, banyada per la llum 
solar de capvespre o de matinada i tamisada per la boira, 
passà a ser un motiu preeminent. Si bé han estat denomi¬ 
nats sovint com a Colla de Sant Martí o Colla de Sant 
Medir, el seu camp d’acció no es limità a cap lloc en con¬ 
cret de Barcelona, sinó que plasmaren vistes de Sant Martí 
de Provençals, Collserola, Montjuïc, Hostafrancs, la Fran¬ 
ça Xica, la Creu Coberta i, fins i tot, de llocs força allu¬ 
nyats de l’urbs. El crepuscle i l’albada, com a temes, havien 
estat una constant ja des del Romanticisme, però La Colla 
del Safrà donà una nova òptica a la seva representació, 
adoptant a partir d’ells un nou naturalisme de sensacions. 
El moment de trasbals social, polític i econòmic que ales¬ 
hores els va tocar de viure -l’agitació «rabassa i re» al camp 
català, la guerra colonial i posteriors desastres de Cuba, 
Filipines i Puerto Rico, amb la tragèdia humana afegida 
dels repatriats, a més d’un panorama polític i social con¬ 
vuls per l’anarquisme, amb atemptats com la bomba al 
Liceu-, afavorí en part la seva opció temàtica. Tant o més 
important que el color que els denomina, doncs, ho són 
els nous escenaris. Recorriren al descampat, la platja 
abandonada, el camp de cols, el pou, la sèquia, les eixi¬ 
des, les xemeneies fumejant, els patis de les barraques i la 
gent que les habita, la buidor dels seus polsosos escenaris, 
síntesi transitòria de paisatge rural i industrialitzat, a la 
«misèria sense redempció» que digué Josep Plà. Racons 
presos sovint sense la profunditat o amplitud de camp 
visual canònica en paisatgisme, i impensables o «indig¬ 
nes» de ser pintats uns anys abans. Optaren, no ho obli¬ 
dem, pel que tenien a l’abast, sense obviar ni amagar res, 
per antiestètic que fos, en un clar intent de verisme pu¬ 
nyent. En alguns pasatges de la trilogia literària Entre la 
terra i els núvols de Prudenci Bertrana, el seu alter ego 
Asp riu ens descriu el paisatge industrial degradat de la 
Barcelona transformant-se en gran urbs, superant ja el 
naturalisme optimista de les descripcions de Narcís Oller, 
de la mateixa manera que els safrans ho faran amb l’im¬ 
pressionisme dels modernistes catalans. El paral·lelisme 
entre el suburbialisme pictòric de la Colla, especialment el 
de Nonell, i la mirada literària crua i dessoladora que ens 
ofereix Bertrana, que també fou pintor, és, si més no, 
simptomàtica. En certa manera, obrien una esquerda més 


al desig modernista de superació del tradicionalisme cul¬ 
tural català per assolir un encara llunyà cosmopolitisme, 
en tant que obriren els ulls a la nova fusió entre allò rural 
i allò industrial i tot el que aquesta generava, anteposant 
l’autèntica misèria que trobaven a la Barcelona d’aleshores 
a altres temàtiques més complaents. 

La Colla del Safrà neix per la unió espontània dels set artis¬ 
tes esmentats, tots ells nascuts a la dècada dels anys setanta, 
i que coincideixen directament o indirectament a Temom de 
Llotja. El més gran d’ells era Pichot (1870), al qual segueixen 
Gual i Nonell (1872), Vallmitjana i Mir (1873), Sunyer 
(1874) i Canals (1876). Mir, Nonell i Canals constituïren el 
nucli fort i original de la Colla, els que la impulsaren estèti¬ 
cament. Nonell i Canals -als quals va unir una gran amistat 
que es perllongà més enllà del grup- ingressaren probable¬ 
ment a Llotja el 1893; potser Canals en va marxar el mateix 
any, ja que només ens consta com a matriculat el curs 1893- 
94. Nonell havia suspès tres proves d’accés i el trobem matri¬ 
culat els cursos 1893-94 i 1894-95. Mir es retrobà a Llotja 
amb l’amic Nonell, veí del seu barri i amb qui havia coinci¬ 
dit a la infantesa al Col·legi de Sant Miquel. Com Vallmitja¬ 
na, Mir i Sunyer es matricularen el curs 1894-95. Pichot i 
Gual, però, no figuren a les llistes disponibles d’alumnes; de 
fet, Miquel Utrillo testimonia que Pichot no ingressà a Llot¬ 
ja, i ho fa com a fet digne de lloança. 

Abans d’entrar a Llotja, Nonell ja havia passat fugaçment 
cap al 1886 per l’acadèmia de Josep Mirabent i per la del for- 
tunyista Gabriel Martínez Altés, on s’hi està fins al 1889 i en 
la qual coincidí amb Xavier Nogués. Després passaria a ser 
deixeble de Lluís Graner, qui possiblement l’influí en la pre¬ 
dilecció pels llocs i tipus populars marginals. Als seus inicis 
va fer algun paisatge amb predomini de grocs i ocres, com 
Arenys de Mar (1891), molt en l’ona plàstica dels macchiaio- 
li italians i de l’abans esmentat Roig Soler, i que ens permet 
veure cap a on apunten algunes de les composicions subur- 
banes en el si de la Colla: pinzellada solta i gestual, interès 
per l’atmosfèric, vibració i immedíatesa impressionista, aca¬ 
bat esbossat. Ens ofereix, a més, una platja sense els atributs 
marins típics, amb els xiprers del cementiri al fons, per 
darrere d’un mur on una bandera oneja al vent, i una figura 
humana accessòria. La buidor i protagonisme absolut de la 
sorra de platja tindrà continuïtat com a recurs en següents 
treballs de Nonell. Al febrer del 1891 s’estrenà a la Sala Parés 
amb Patí i Interior amb filosa, i a l’abril del mateix any a la 
1 Exposició General de Belles Arts de Barcelona amb Interior, 
el seu debut als certàmens barcelonins. El 1892 panicipà a 
la IX Exposició Extraordinària de la Sala Parés juntament 
amb Graner, entre d’altres, amb obres en què la temàtica 


194 


LA COLLA DEL SAFRA l LES SEVES DERIVACIONS 



Isidre Nonell (] 873-1911): Arenys de Mar (1891). Olí. Col·lecció Solanic. 


esdevenia més prosaica. Una d'elles era un pati encanyissat, 
malauradament desaparegut del MÀMB, on s'atansà a les 
atmosferes grisoses dels olis parisencs de Rusíriol. Facturat 
amb pinzellada fluïda, aquest pati -caixa de perspectiva en 
essència- també conté trets que Nonell usà amb freqüència 
aquells anys: de nou la buidor del sòl i la presencia humana 
en segon terme, gairebé absent. Ca bot i Rovira ressenyà 
aquesta exposició el 7 de febrer a La Veu de Catalunya amb 
una mica de condescendent escepticisme, però reconeixent- 
li aptituds pictòriques a Nonell. 

La Sala Parés tindria un paper cabdal, í no exempt de 
risc, en el futur de La Colla del Safrà, en apostar per ells. 
Raimon Casellas, futur capdavanter de la nova critica d'art 
modernista, s’estrenà aquell 1892 com a crític a La Van- 
guardia , on el mes de maig ressenyà uns bocetítos impresío- 
nistas que Nonell exposà a la Sala Parés. Canals també 
participà a l'Exposició General del 1891 amb un paisatge, 
i el 1892 ho féu a l’Exposició Nacional d'Indústries Artís¬ 
tiques i Internacional de Reproduccions de Barcelona amb 
un esbós pictòric per a un ventall; no deixa de ser curio¬ 
sa la seva presència en un certamen que havia nascut per 
aplegar artesans i tallers d’arts aplicades. Potser abans 
d'entrar a Llotja, Canals fou durant poc temps alumne a 


Lacadèmia de Pere Borrell del Caso, que probablement 
influí en la seva orientació més realista. Al maig del 1893, 
Nonell apareix juntament amb Casas i Rusíriol, entre 
molts d'altres, a l'exposició de l'Acadèmia Artística Lliure 
a la Sala Parés, on presentà paisatges i dibuixos que foren 
destacats a El Correo Catalan del 25 de maig com del 
millor de la mostra. Miquel i Badia, a la ressenya que va 
fer per al Diarïo de Barcelona , qualificà la majoria d’obres 
exposades com a esbossos o màcules, o mostres d’impres¬ 
sionisme exagerat. Veiem, doncs, com durant el seu perí¬ 
ode formatiu Canals i Nonell s'introduïren en el circuit 
d'art barceloní amb determinació, tot i la seva joventut, al 
costat de figures ja consagrades. 

Canals i Nonell també foren presents a la 11 Exposició de 
Belles Arts del 1894; Nonell amb Cap al tard , que bé pogué 
inspirar-se en la zona dels Prats de la Verneda, amb els seus 
immensos camps de cultiu, a l'hora del crepuscle, i Canals 
amb un Estudi a l'oli i un Retrat al llapis. De fet, en aquesta 
mostra hi eren tots els safrans „ però encara sense una pro¬ 
posta homogènia. Adrià Gual, que venia de conrear un pri¬ 
merenc realisme influït pel que també fou el seu mestre 
Borrell del Caso, presentà Repòs a la Sala Primera, junta¬ 
ment amb Anglada-Camarasa, Matilla, Solà i Vidal i Urgell, 


195 










PINTURA f DIBUIX 



Juli Vallmitjana (1873-1937); Interior d f església (cap al 1894), Oli Barcelona, Institut b T Àrt i Investigació. 


entre d'altres. Abans d'exposar va fer Taller de litografia Gual 
(1890), on es fa palès el mestratge de Borrell, El 1891 ja va 
fer algun tempteig teatral, com el monòleg Oh, Estrella!, i la 
comèdia en un acte La mosca vironera , que seria publicada 
el 1894, El 1893 Gual ja assajaria plenament les formes tea¬ 
trals simbolistes a Enganyosa! i LTÜtím hivern, i el 1894 es¬ 
crivia Nocturn. Andante morat , que veié la llum el 1896 jun¬ 
tament amb una teona escènica. Gual és l'únic dels safrans 
oficials que ens ha llegat unes memòries, en les quals no 
anomena cap colla, parlant molt breument dels seus inicis 
pictòrics, fet indicatiu que Gual potser no ho va viure de la 
mateixa manera que Nonell, Canals o Mir, En un interior a 
l’oli d'aquells primers anys, Gual se’ns mostra amb una pin¬ 
zellada brusca representant l’estudi buit del pintor, gairebé 
esbossant la resolució de les cortines a través de les quals 


veiem a contrallum eis terrats de la ciutat. Vallmitjana, per 
la seva part, participà a l'exposició del 1894 amb dos pro¬ 
jectes d’orfebreria, seguint la tradició familiar: un reliquiari 
i un bàcul, a la mateixa sala on Canals presentà el seu di¬ 
buix. Vallmitjana continuà en un principi amb l’ofici fami¬ 
liar d’argenteria, i s'inicià en la pintura pels volts del 1893. 
El 1892 ja havia aconseguit una medalla de tercera classe a 
l'Exposició Nacional d'Indústries Artístiques de Barcelona, 
on presentà una custòdia d'argent d'estil piateresc -feta 
amb la col·laboració de l'escultor Eusebi Arnau-, i dos estu¬ 
dis de flors decoratives al goaachc. Com a safrà, sembla 
seguir de prop Nonell en afrontar els seus paisatges subur¬ 
bials, en un dels quals representa la solitud d’una barraca 
enmig d’un descampat proper a la ciutat on traspunten 
unes xemeneies, facturant-lo amb una pinzellada del tot 

nonelliana. Pel que fa a Pichot, tot i ser el més veterà, expo¬ 
sà per primera vegada al certamen del 1894 dos estudis, i 
l’oli Dos llums, amb el qual rebé una menció honorifica. Fou 
ja aleshores que Pichot començà a relacionar-se plenament 
amb els modernistes de la generació precedent. Sunyer, per 
la seva banda, s’inicià en la pintura al seu Sitges natal, 
també a l’estil dels luministes Mas i Fondevila i Roig i Soler. 
El seu primerenc impressionisme s’atansa més al d’un Mir 
o un Canals que no pas al més cru de Nonell. Sunyer també 
era present en aquell certamen del 1894 (Suné al catàleg) 
amb Crepúsculo, a la Sala Primera, com Gual. El seu oncle 
Joaquim de Miró, pintor luminista sitgetà, el tutelà i ajudà 
a realitzar les seves primeres obres, i Mas i Fondevila, pro¬ 
fessor a Llotja, afavoriria la seva entrada a l’Escola quan 
aquest ja era a Barcelona. Al maig del 1894 Nonell fou pre¬ 
sent a l’exposició del Cercle Artístic a la Sala Parés, i la cri¬ 
tica de La Publicidad de 25 de maig ja adverteix del seu 
talent. D’aquella època data Suburbi, un dels seus olis més 
representatius del suburbialisme de la Colla: dues desdi¬ 
buixades figures passejant per una plaça al capvespre, amb 
els fanals ja encesos i l’omnipresent fons fabril al fons amb 
una xemeneia fumejant. 

Qui també s’estrenava aquell 1894 va ser Mir. Als seus 
inicis es mostra molt pròxim a Modest Urgell i a Graner, 
també mestre seu des del 1889 -coincidint probablement 
amb Nonell- fins que accedí a Llotja. Graner, sens dubte, 
s’erigí en un personatge clau en el camí estilístic de la Colla. 
Per aquella època Mir ja voltava per suburbis com Gràcia 
amb Ricard Urgell i Prudenci Bertrana, cercant motius 
inusuals com les cols dels horts. En una entrevista que con¬ 
cedí a Miquel Duran el 1928 a La Veu de Catalunya , Mir ens 
dóna els noms de Canals, Sunyer i Nonell com a membres 
de la colla, i ens fa cinc cèntims de la seva activitat au plein 
air pels voltants de Barcelona. Mir proporcionà al grup una 
especial sensibilitat impressionista que es complementa a la 
perfecció amb la immediatesa i força de Nonell. A Sóly som- 
bra (1894), oli que presentava a l’exposició del 1894, enca¬ 
ra tempteja i s’agafa a referents com Mas i Fondevila o Vay- 
reda i l’Escola d’Olot -cal recordar que per aquells anys va 
anar pels voltants d’Olot, d’on era el seu pare-, però se'ns 
mostra més valent i complex a l’hora d’experimentar amb 
efectes lumínics, els veritables protagonistes, segons el 
mateix Casellas. Temàticament, el primer Mir és més acces¬ 
sible que Nonell, si seguim els paràmetres a l’ús de l’època, 
més propens a la representació de l’exuberància de la vege¬ 
tació, menys dur, però no tan convencional com Canals. 
Aquí ens presenta un ancià pagès assegut a primer tenne 
que, amb la seva ombrívola i fosca presència, contrastada 


amb el fons il·luminat, interpel·la l’espectador mirant-lo 
(recurs habitual en Mir en integrar la figura humana al pai¬ 
satge). Mir ens ofereix la llum sense embuts, sense la boiri¬ 
na atenuadora de Casas o Rusinol. Voltants de Madrid 
(1895) fou probablement realitzat durant la seva breu esta¬ 
da a la capital per concursar per la pensió de pintura de la 
Real Acadèmia de San Fernando, la qual cosa ens mostra un 
Mir interessat a emprendre una carrera com a pintor oficial, 
Vehiculada amb un estil impressionista, la seva bucòlica 
composició s’atansa a la de L’estiu. Colònia escolar, obra amb 
què Mir guanyà el concurs convocat per la Sociedad Eco¬ 
nòmica Barcelonesa de Amigos del Pais. A l’octubre del 
1894 exposà a la Sala Parés un oli que representa un enter¬ 
rament, obra que només es coneix per referències donades 
per Manuel Rodríguez Codolà, company seu de Llotja. 

Al gener del 1895 Nonell havia participat a la Xll Expo¬ 
sició General Extraordinària de la Sala Parés amb tres olis: 
Sol de tarda, La tardor a Montjuïc i Boira i sol de tarda, que 
van cridar de nou l’atenció de la crítica. Miquel i Badia, 
però, encara no hi veu cap quadre acabat i els titlla d’es¬ 
bossos. Nonell també va anar a Madrid el 1895, però per 
presentar tres olis a l’Exposición Nacional de Bellas Artes, 
on passà desapercebut. A l’exposició humoristica del Niu 
Guerrer d’aquell estiu, Nonell -sota el pseudònim de Nyè- 
bit— obtingué dues medalles amb els seus dibuixos subur¬ 
bials. Nonell i Canals tomaren a coincidir a la 1 Exposició 
del Cercle Artístic del 1895 a la Sala Parés, el primer amb 
Tardor i Tarda d'estiu, dues vistes de Montjuïc, i Estiu, una 
de Sant Martí de Provençals, i Canals amb tres paisatges, 
Molinar, Carretera i Regadiu, els dos primers de Mallorca i 
el tercer de Manresa. També exposaven Pidelaserra, Rusinol 
i Graner, entre d’altres. El Cercle Artístic, doncs, també esti¬ 
mulà l’encaix del vell amb el nou quan aquest tipus d’expo¬ 
sicions sovint tenien un marcat caire acadèmic, l_a crítica de 
Badia, però, continua amb la seva tònica acomodatícia i reti¬ 
cent a la novetat. Tot i unir-los el tractament impressionis¬ 
ta i la temàtica, els primers paisatges de Canals i de Nonell 
divergeixen en tant que el pnmer suavitza la representació, 
va més cap al quadre de gènere, prenent referències més 
evidents de Roig i Soler o Mas i Fondevila; això es fa patent 
especialment a Molinar, 

Al gener del 1896 Nonell i Pichot foren presents a la XIII 
Exposició Extraordinària de la Sala Parés. El primer pre¬ 
sentà Tarda de Primavera i Cap al tard, i segons la ressenya 
de Casellas a La Vanguardia, que els dedicà tot un paràgraf, 
Pichot es mostrà infatigable a la recerca d’efectes de llum. 
Pel març gairebé tots els membres de La Colla del Safrà eren 
a la II Exposició dels Socis del Cercle Artístic «De estudiós 

Isidre Nonell (1873-1911): Paisatge de Sant Martí (1896). Oli. Col·lecció particular. 


y bocetos», que la crítica valorà de nou amb reticències. 
També d’aquell any data el significatiu Paisatge de Sant 
Maní de Nonell, amb els seus immensos camps de cultiu, í 
les grans naus fabrils al fons de la composició convivint 
amb masos de pagès, que bé podria tractar-se del que pre¬ 
sentà en aquella exposició. Però l'eclosió definitiva de La 
Colla del Safrà es produiria el mes d'abril del 1896 a la 111 
Exposició, ara ja de Belles Arts i Indústries Artístiques, en 
la qual trobem Mir, Nonell, Pichot, Canals i Sunyer presen¬ 
tant obres suburbials safranades i provocant els inflamats 
elogis de Raimon Casellas, d'entre els quals sobresurt el 
següent: «L’evangeli de la llum intensa, el credo del paro¬ 
xisme solar, és el que professen, amb certa uniformitat, els 
joves entusiastes recents vinguts a Texercici de Fart [.. J tots 
aspiren a cantar, amb ardents estrofes, l'himne vibrant de la 
llum.» En general la 111 Exposició venia marcada per la pre¬ 
sència de les figures consagrades juntament amb altres 
nous valors, que eren agrupats a les diverses sales per afini¬ 
tats estilístiques o temàtiques. Els olis de La Colla del Safrà 
constituïren una presència lluent en el conjunt de la mos¬ 
tra, més tenint en compte que foren aplegades a la Sala 
Setena juntament amb d’altres com les de Barrau i Pidela- 
serra. No hem d'oblidar, però, que a la Sala Setena exposa¬ 


ven una quarentena llarga de pintors. Antoni Caba i Lluís 
Graner eren vocals de la comissió organitzadora, a més 
d'integrants del jurat d’admissió i col·locació d’obres, i sens 
dubte el seu bon criteri contribuí a tan oportuna i celebra¬ 
da reunió. Gual també era a la mostra, però a la Sala Terce¬ 
ra, amb un oli titulat La música i que portava la nota de pin¬ 
tura alegórica al óleo , la qual cosa el situava ja lluny de la 
línia au plein air de la Colla. Mir presentà L%ort del rector , que 
entusiasmà Casellas i amb la qual obtingué una 3a medalla, 
i Venedor de taronjas , í Nonell Sol de matí, amb els seus con¬ 
tundents i lluminosos pallers, i Cap al tard . Sant Martí de Pro¬ 
vençals , amb la qual obtingué una menció honorífica. 

Canals i Nonell van realitzar aquell mateix any versions 
d’un mateix pati, que ens permeten constatar novament 
notables divergències -dins l'estil safrà- en el seu tracta¬ 
ment: E! pati de Nonell és una representació dura, en què 
situa els esbossats personatges infantils a un segon terme 
-gairebé ninots-, a l’ombra, mentre que el sòl buit del pati 
esdevé de nou el centre de la composició; Nonell fa ús d’un 
recurs també comú en De gas, descentrant l'enquadrament 
canònic cap a baix, introduint un element compositiu d'in¬ 
certesa. Canals, per contra, a La ena, l’obra que presentava 
al certamen, configura una escena menys arriscada per 

Joaquim Mir (1873-1940): L'hort del rector (1896), Oli, Barcelona, Museu d’Art Modern-MNAC, 


tòpica, situant els personatges infantils a primer terme, tot 
posant amablement, i un altre grup al fons; la seva pinze¬ 
llada, més diàfana que la de Nonell, ens el situa de nou mes 
pròxim al realisme dels luministes. En general, Nonell con¬ 
tinua marcant molt la diferència respecte dels altres de la 
Colla, tant per la seva duresa i el seu sintetisme temàtic -un 
exemple de convulsió gestual extrema fou el seu oli La plat¬ 
ja de Pequín (1901), d’una turbulència esfereïdora-, com 
per la seva pinzellada. El seu és un paisatgisme introspec¬ 
tiu, que cerca endins dels mecanismes pictòrics, més que 
en la realitat que els vehicula. És digne d’esment largúcia 
de Nonell i Canals a la mostra del 1896, que presentaren 
obres seves com si fossin dels seus germans per així gua¬ 
nyar presència. Així trobem Josep Canals amb Foli Una mossa 
de Sant Martí i Joaquim Nonell amb Paisatge, Pichot, per la 
seva banda, hi era amb Migdiada d’hivern i Paisatje decora¬ 
tiu, que fou qualificat per Casellas com a «japonitzant camp 
de verdures», a més d’un interior decoratiu a la Sala Tercera, 


probablement un dels seus obscurs interiors que tant entu¬ 
siasmaren Casellas pel seu misteri i estranyesa. Sunyer pre¬ 
sentà A í'horta, «pati refulgent», segons el mateix Casellas. 
La presència de Sunyer a Llotja, els seus coneguts camps de 
cols -els immensos prats de cultiu de la Verneda, a Sant 
Martí de Provençals, bé pogueren inspirar-los-, amb els 
grocs í vermells que hi predominen, sumat al fet que Mir, 
Torres-García, Gual i el mateix Casellas a la seva ressenya a 
Fentorn de Fexposieió del 1896, Fesmentin, són arguments 
suficients per relacionar-lo directament amb la Colla, cosa 
que no ha estat gaire habitual, Sunyer marxaria pròfug a 
Paris aquell mateix any, on encetaria una brillant carrera 
que té com a colofó parisenc les obres del 1903-05, olis, 
dibuixos i gravats d'un contundent cromatisme bonnardià i 
on avança la sensibilitat del seu futur estil. El 1897 es retro¬ 
bà a Paris per poc temps amb Nonell i Canals, i fou present 
als Salons de París des del 1898 fins al 1907, amb una ple¬ 
na penetració en el món cultural i artístic parisenc. L'any 

Isidre Wonell (1873-1911): H Pati (1896). Oli. Col·lecció S. Martí. 



Joaquim Sunyer (1874-1936): Camp de cok (cap al 1895). Oli. Col lecció particular. 

Ricard Canals (1876-1931); Paisatge de Boi (1896). Oli. Barcelona, col·lecció Font bona. 


1911, poc després de la mort de Nonell, Sunyer seria con¬ 
sagrat com a líder de la nova pintura catalana, amb el 
Modernisme gairebé acabat. Amb ('exposició de l'any 1896 
sóficialitzava i impulsava, doncs, un üpus de pintura inju- 
riada anys enrere Ja que el terme impressionista sovint tenia 
una càrrega pejorativa, la penetració de la qual a 1 escena 
barcelonina sens dubte la devem a La Colla del Safrà* Al de¬ 
sembre del 1896 Mir í Nonell foren presents a la Sala Parés 
amb paisatges que probablement seguien l'ona au plein air 
posant el colofó a un any cabdal per a la pintura catalana. 

Al binomi artístic formal per Canals i Nonell -«siame¬ 
sos», segons Utrillo- se li ha volgut veure equivalències de 
fons amb el format per Casas i Rusinol, tot i que després 
de l’estada d'ambdós a la capital francesa es constata que 


foren transitòries, a diferència de la simbiòtica relació 
Casas-Rusiüol. Ikm pogut veure certa cohesió temàtica 
entre tots dos dins el suburbialisme safrà, però estilística¬ 
ment s’observa un tall. Canals, Nonell i Sunyer també 
veieren publicats els seus respectius dibuixos urbans bar¬ 
celonins a la La Vanguardia entre el 1894 i el 1897, on 
feren palesa la influència de Steinlen i Daumier. Als dibui¬ 
xos i apunts que van fer a Festiu del 1896 al balneari de 
Caldes de Boi, que la família de Va 11 mitjana regentava, els 
cretins de Nonell -que suposaren un gir en la seva obra- 
destaquen pel seu tenebrisme punyent, grotesc i descar¬ 
nat. Al gener del 1897 trobem Canals, Nonell i Mir a la 
XIV Exposició de Belles Arts a la Sala Parés; Canals amb 
tres paisatges pirinencs i Nonell amb Port de Caldes de Boï 

Isidre Nonell (1873-1911): Pobre vailet (cap al 1896). 
Olí. Museu de Montserrat. 


i Rei degííanos, on apliquen la fórmula de la Colla a pai¬ 
satges muntanyencs, mentre que Mir exposà I Jhora!... La 
crítica de Badia va donar, per fi, un canvi radical, elogiant 
obertament Canals i Nonell. Posteriorment, Nonell centrà 
el seu treball en una exegesi obsessiva a Lentorn de la figu¬ 
ra humana femenina, que en les obres amb la Colla apa¬ 
reix sempre d'una manera secundària, tot i que a Pobre 
Vaíïeí, Nonell ja situa a un primer terme la figura d J un 
nen, de nou desplaçada cap a la dreta per deixar el sòl del 
pati buit, però fent emergir la figura humana del seu 
ostracisme. A començament de Pany 1897 Canals i Nonell 
anaren junts a París on exposarien diverses vegades olis i 
dibuixos. L'exposició conjunta que van fer el 1898 a la 


Galerie Dosbourg fou especialment exitosa. Olis de No¬ 
nell com Le pont , Fangueíg o Le Square St. Pierre del 1897- 
98, poc o res tenen a veure ja amb la mítica imatge de 
París donada per Casas o Rusinol, i que Nonell mateix 
desmitificà en la seva correspondència amb Casellas, a qui 
enviava dibuixos per a La Vanguardia, alguns dels quals 
també es pogueren veure a l'Exposició de Barcelona del 
1898. Pel que fa als Salons, els dos amics s'estrenaren el 
1897 al dels Impressionistes et Symbolistes, dels quals 
foren assidus fins al 1907 (Canals) i 1910 (Nonell), 

A París, Canals es rendí al gust per Lexotísme hispànic 
dels clients i de la crítica francesos, amb recurrents temes 
d'espanyolada. El colorisme mòrbid d'arrel renoiriana, la 
seva paleta exuberant i deliqüescent, amb aquella qualitat 
vellutada i de múltiples vibracions cromàtiques que també 
trobem en els seus magnífics dibuixos originals, era la seva 
excepcional carta de presentació. Neguitejat per la necessi¬ 
tat de triomfar a París, cercà el concurs d'un marxand, i 
Paul Durand-Ruel l'acceptà a la seva nòmina d'artistes, 
assignant-li una pensió i promocionant-lo tant a París com 
a Nova York, on li muntà una exposició el 1902, akemant- 
lo als aparadors al costat de noms com Degas, Renoir o Sis- 
ley Canals féu una gran i mútuament profitosa amistat 
amb Picasso -ajudà el malagueny a conèixer a fons la tèc¬ 
nica de l'aiguafort-, amb qui convisqué a París durant un 
temps a partir que aquell s'hi establís de nou el 1904. El 
1909 un Canals ja reconegui tornà a Barcelona, on conti¬ 
nuà exposant als represos certàmens d'art del 1907, 1920 
í 1922. També exposà als de Madrid del 1908 i 1922, al de 
Brussel·les del 1910 i al de la Libre Esthétique de Bèlgica 
del 1914. Fou president i un dels fundadors el 1910 de 
«Les Arts i els Artistes», associació artística que organitzà 
exposicions i conferències, i que preconitzava un ideari 
bàsicament noucentista, en tant que oposat a la indetermi¬ 
nació del ja esgotat Modernisme. Canals, peró, ja no encai¬ 
xà amb el Noucentisme, cosa que sí faria Sunyer. Cap al 
1914 Canals s'especialitzà en retrat, on acabà de trobar el 
millor gènere per vehícuiar el seu sofisticat i ja aristocràtic 
estil. La seva producció paisatgística d'aquesta època, en 
canvi, pot ser titllada de residual. El 1920 es consagrà a 
l'Exposició d'Art de Barcelona, amb una sala pròpia, i fou 
nomenat membre de la Junta de Museus. Si bé no fou un 
apassionat innovador de la talla de Mir o Nonell, Canals va 
saber conciliar com pocs qualitat pictòrica amb sentit co¬ 
mercial, amb una clara tendència al mimetisme que el va 
fer evolucionar dins Límpressionisme cap a l'estil depurat 
d'un Renoir, de formes difuses, amb pinzellada llarga i im¬ 
perceptible i els colors més barrejats. 

Ricard Canals (1876-1931): Esbós perol retrai de M me. Amouroux (cap al 1910). 
Sant Salvador del Vendrell (Baix Penedès), Museu Pau Casals. 

Joaquim Mir (1873-1940): Pagesa arrencant to/s (1897). OIl Barcelona, Museu d’Ari Modem-MNAC 


Mir, que no sentí la crida de París, va concórrer a l’Ex- 
posidón Nacional de Bellas Artes de Madrid del 1897, on 
aconseguí una menció honorífica, i fou present el mateix 
any a la primera exposició d’Els Quatre Gats juntament 
amb Pichot, Canals i Nonell També hí eren Casas i Rusi- 
nol, fet que convertí la mostra en una feliç reunió genera¬ 
ció nal Els sa/rans, però, ja mostraven una total diversifi¬ 
cació en les seves propostes: Pichot amb paisatges de 
Cadaqués, Canals amb la rendible espanyolada, Nonell 
centrat en la misèria humana, i Mir seguint la seva parti¬ 
cular línia paisatgística. La Colla del Safrà ja es podia 
donar per esgotada, i la fructífera diàspora estètica ende¬ 
gada, Aquell any Mir féu els excel·lents La sèquia i Pagesa 
arrencant cols , en el primer dels quals plasmà un racó més 
idíl·lic que bé podria ser la Sèquia Comtal que travessava 
Sant Martí de Provençals, tractant-lo amb gran riquesa de 
matisos luminicoaquàtics i vegetals, i marginant la figura 
humana a mera decoració, tema aquest que també pren¬ 
gué Nonell. enfocant-lo, però, d’una manera més sintèti¬ 
ca a Eí rec. Pichot i Mir foren també presents al gener del 
1898 a la XV Exposició Extraordinària de Belles Arts de la 
Sala Parés, juntament amb Casas, mostra que fou elogia¬ 


da de nou per Casellas en el seu conjunt, i Nonell tornà a 
exposar més tard a Els Quatre Gats, 

Pichot, Mir i Nonell foren ja els unies de La Colla del 
Safrà presents a PExposició de Belles Arts del 1898. No- 
nell, però, només amb quatre dibuixos parisencs, proba¬ 
blement seleccionats per Casellas dels que li enviava des 
de París. La catedral dels pobres , Pobra de Mir en aquest 
certamen, és una fita de Part català que va més enllà de la 
plasmació immediata de Pestil de La Colla del Safrà, Pro¬ 
bablement, el gran format el descarta com a obra realitza¬ 
da exclusivament au plein air, la qual cosa ve refermada 
per l’existència d’esbossos a Poll i de dibuixos, alguns dels 
quals foren publicats a Hispania. És una síntesi augmenta¬ 
da i corregida del seu experiment lumínic amb cert subur- 
bialisme propi de la Colla. Mir situa a un colpidor primer 
pla uns personatges, i la Sagrada Família en construcció al 
tons de la composició, amb els paraments exteriors de la 
qual juga amb reflexos solars diversos í canviants. És inte¬ 
ressant remarcar la implicació que Pobra requereix de Pes- 
pectador, amb el personatge del captaire que ens demana 
almoina i els altres pobres i obrers, testimonis tots dels 
difícils temps que es vivien a Barcelona. Mir obtingué una 

Joaquim Mir (1873-1940): La catedral dels pobres (1898), Oli. Col·lecció Carmen Thyssen-Bomemisza. 

Ramon Pichot (1871-1925): Lqfrena (1898), Oli, Barcelona, Museu d’Art Modern-MNAC. 


nova 3a medalla i, en acabar la mostra, fou exhibit a Els 
Quatre Gats fins que fou adquiriu Només Mir concentrà 
la seva posterior carrera artística en el paisatgisme pictò¬ 
ric, i culminà el camí obert des de la Colla amb aquest 
controvertit oli* Aquell any, Nonell exposà també a Els 
Quatre Gats. 

Pichot presentà a l’exposició del 1898 Uofrena, en què 
ja es mostra interessat per escenes on les figures -dins una 


temàtica més costumista- aclaparen el protagonisme. El 
mateix any fou company de viatge de Rusinoi a la Nor- 
mandia í Granada, i il·lustrà la seva obra Fulls de la vida, i 
lany següent exposà a Els Quatre Gats. Autor de la sèrie 
de dibuixos La Espaha Vieja, d’inspiració andalusa i molt 
pròxima a La Espaha Negra de Regoyos, ja cap a Imici del 
segle xx Pichot començà a relacionar-se amb cercles avant¬ 
guardistes de la ciutat de París, on fixà pràcticament la seva 

Ramon Pichot (1871-1925): Plcifjo de la Savoia. Oli. Col·lecció particular. 


residència. Picasso fou un dels seus principals amics, amb 
qui exposà a la Galeria Berthe de Weill. Com Canals, a 
París va fer unes quantes obres d’ambient folklòric espa¬ 
nyol, í aconseguí una constant presència als Salons ja des 
del 1895, any en què s’estrenà al dels Indépendants amb 
quatre olis, entre els quals hi havia Etivirons de Barcelona. 
Exposà també al Sal on des Beaux-Arts del 1897 al 1903, 
al dels Orientalistes el 1904 i al d’Automme des del 1904 
fins al 1913, com a mínim. I lem de destacar, però, la seva 
presència al d’Automne del 1905 amb Solei! couchant à 
Cadaqués, a la mateixa Cage aux fauves, eclosió del primer 
moviment d’avantguarda, el fauvisme, al costat de Matis- 
se í Dérain, Pròxim al fauvisme, en tant la seva paleta 
sovint queda dissociada de la realitat -cosa que ja es per¬ 
cep en les primeres obres que exposà a París-, en general 


es mostra interessat a plasmar gent molt humil, escenes de 
tipus i costums, molt especialment d'ambient mariner, 
amb un característic expressionisme cromàtic. S’ha dit de 
Pichot que el seu estil encaixa més dins el Modernisme 
d’arrel simbolista, però el cert es que seguí un camí molt 
personal, amb una pintura basada en taques de color den¬ 
ses i compactes, de contorns ben delimitats i una paleta 
fosca, idònia per a temes més obscurantistes o melangio- 
sos, sovint amb estilitzacions japonitzants, i que el rela¬ 
cionaria amb pintors com Gauguin en la seva esquematit- 
zació. Sebastià Junyent, des de la revista JoventuL , afirmà 
que era una de les quatre grans figures de l’art d’aquell 
moment, juntament amb Casas, Rusinol i Mir. A Pichot 
devem també la gènesi del mite —o subgènere paisatgístic— 
de Cadaqués, amb els seus suggestius paisatges marins i 

que ell començà a conrear sota els paràmetres estètics de 
La Colla del Safrà. Això es fa evident a Paisatge amb roques , 
obra en la qual s’aprecia l’impressionisme immediat apli¬ 
cat a una marina. 

Gual aviat menà cap al Modernisme d’arrel simbolista, 
i el seu pas per la Colla fou més aviat un petit parèntesi 
que una transició coherent amb el seu tarannà. Esdevin¬ 
gué una de les principals figures en la renovació del teatre 
català de l’època, tot i que no deixà de fer incursions plàs¬ 
tiques creant escenografies d’obres seves i cartells. A La 
Rosada (1897), ja es mostra força allunyat de l’impressio¬ 
nisme de la Colla. El 1898 publicà El vicari nou, i junta¬ 
ment amb Utrillo, Rusinol, Opisso i Roviralta va fundar la 
revista Luz, que dirigí Alexandre de Riquer. Cap al tom¬ 
bant de segle se centrà en el teatre, i el 1899 estrenà Blan- 
caflor , amb el Teatre íntim, empresa teatral que havia fun¬ 
dat l'any anterior i iniciant el camí cap al concepte de 
teatre-concert, que el dugué a col·laborar amb alguns mú¬ 
sics i compositors com ara Enric Morera, Jaume Pahissa o 
Pau Casals. Participà, entre molls d’altres, en les Visions 
Musicals de Lluís Graner a la Sala Mercè. Pel que fa a Vall- 
mitjana, fascinat com Nonell pel món dels gitanos, centrà 
la seva faceta d’autor teatral a recuperar la seva cultura 
marginal, tasca que ja encetà probablement amb els estris 
de pintor a la mà voltant pels suburbis de Barcelona, si més 
no acumulant experiències que li servirien en un futur. A 
principi del segle xx abandonà la pintura, i no fou fins al 
1906 que es decidí a escriure. Obres teatrals com La Xava 
(1910) o Els zinc-calos (1911) són veritables compendis de 
l’argot dels gitanos. En general, hom pot concloure que 
Gual i Vallmitjana representaren un cas a part dins La Colla 
del Safrà, els membres amb un menor pes específic dins el 
grup -entès aquest com a estrictament pictòric-, ja que la 
seva orientació fou més literària i teatral. 

L’estil de la Colla tindria conseqüències evidents en 
l’esdevenir i oportunitats del seu relleu generacional, que 
ja trobaria obertes moltes portes, tot i que també arrelà 
en coetanis com Hortensi Güell; un paisatge seu, tot i 
banyar-lo amb un filtre de tons blavosos, s’atansa al veris- 
me safrà. Güell també fou present a l’exposició del 1894 
amb l'oli Nocíie lúgubre. Paisaje. Coetani també, però al 
marge de la Colla -més pròxim al cercle, crític amb ells, 
de la revista II Tiberio i la taverna E! rovell de Pou-, Pide- 
laserra fou present a la III Exposició del 1896 amb Cre¬ 
puscle, i a la Sala Setena amb un estudi; el jurat d’admis¬ 
sió i col·locació d’obres tindria motius de pes per fer-ho. 
Altres obres de Pidelaserra realitzades pels voltants de 
Barcelona l’any 1902 evoquen, en certa manera, el camí 


obert pels safrans. Fins i tot Torres-García aplicaria la se¬ 
va fórmula a L a font (1905), amb un familiar tractament 
luminista nonellià en una escena quotidiana rural. A vol¬ 
tes amb la Sala Setena de l’exposició del 1896, hi havia 
dos Riera, dels quals Casellas en cita un a la seva resse¬ 
nya, autor d’unes «daurades arbredes», que bé podria ser 
Lluís Riera que, segons consta al mateix catàleg, presen¬ 
tava un paisatge. Casellas també esmenta Francesc Sardà, 
que presentava Tombant ía tarda , de «lluminós pintar», i 
un tal Sans que, curiosament, no apareix al catàleg. 
Alfred Opisso des de la conservadora La llustración Ibéri¬ 
ca fica dins el mateix sac que Nonell i Pichot Rafael Pas¬ 
cual, que exposava Racó d’Hostajrancs. S’ha parlat tam¬ 
bé de la possible relació de Picasso amb La Colla del 
Safrà, però estem en condicions d’afirmar que aquesta no 
es produí. Tot i que Picasso era present a l’exposició del 
1896, els cinc anys anteriors visqué a A Coruna. Alesho¬ 
res era massa jove, en ple període formatiu sota la direc¬ 
ció del seu pare: fent estudis, acadèmies i omplint carnets 
i quaderns d’esbossos. A l’exposició del 1896, dèiem, 
presentava Primera comunión, obra acadèmica de tema 
religiós amb la qual volia agradar a possibles compradors 
eclesiàstics. Sembla que quedà impressionat amb Mir en 
conèixer L’hort del rector, però probablement tota la Sala 
Setena degué ímpactar-lo. El contacte més pròxim amb 
La Colla del Safrà el tingué, doncs, quan aquesta ja es tro¬ 
bava en el seu zenit, a punt de la seva «dissolució», sense 
participar-hi, A l’estiu del 1896 Picasso tractà d’incorpo¬ 
rar tonalitats grogues a Cantera , i l’any 1898 a Horta d'E- 
bre va fer uns quants olis seguint l’ona au plein air de la 
Colla, com Casas de Horta o Mas del Quiquet , però sense 
la sensibilitat impressionista d’un Mir o la força pictòrica 
d’un Nonell, que ja aleshores consolidaven el seu estil. 
Posteriorment coincidí, com ja hem dit, amb Canals i 
Pichot a París i amb gairebé amb tots els sajrans a l’entorn 
de les activitats anisticoliteràries d’Els Quatre Gats, on ja 
tots eren uns noms a tenir molt en compte dins l’art cata¬ 
là de l’època. 

L’abast i derivacions de La Colla del Safrà foren, doncs, 
diverses en el panorama artístic català í pansenc de tom¬ 
bant de segle xix, tant pel que fa a cadascuna de les indi¬ 
vidualitats, com per la coherència i força de la seva inno¬ 
vadora proposta conjunta. En primer lloc forçaren un nou 
canvi de valoració cap a un art més sensitiu que no pas 
reglat i, en segon lloc, iniciaren una saludable desjerar- 
quització temàtica de primer ordre que es manifesta amb 
diverses intensitats segons cadascun d’ells. Esdevingueren 
la branca més prolífica i innovadora de la generació post- 

Juu Vallmitjàna (1873-1937): Paisatge de Sant Martí (cap al 1894), Oli, Col·lecció Pichot-Sagi. 


modernista, erigint-se en un potent relleu per a la prece¬ 
dent, projectant més enllà -especialment Mir í Nonell- els 
camins de renovació estètica que encetaren; Mir culmi¬ 
nant-lo en un tipus de paisatgisme au plein air gairebé abs¬ 
tracte, i Nonell esdevenint fins a la seva prematura mort, 
el 1911, el principal artista català de la seva generació, 
prolífic i vital com pocs, pintor pur, interessat en les pos¬ 
sibilitats cromàtiques i compositives de la pintura, de l’es¬ 
til per damunt del tema, el postimpressionista català per 


definició. Ens queden les obres -i probablement no totes, 
amb la dificultat afegida de no poder sempre relacionar¬ 
ies amb els títols dels catàlegs de Vèpoca- que ens perme¬ 
ten, però, establir evidents similituds -malgrat les obvies 
diferències entre cadascun d'ells- i coincidència dobjec¬ 
tius artístics. Si més no, el «moment curiós de la nostra 
evolució paisatgística» intuït per Casellas s’ha confirmat, 
amb escreix, com un dels més importants í fèrtils per a 
l’art català de final del segle xix i començament del xx. 

